Irena Milkevičiūtė

Irena Milkevičiūtė (g. 1947 m. balandžio 14 d. Kaune) – Lietuvos dainininkė (sopranas).

Biografija 
Mokėsi Butrimonių vidurinėje mokykloje, Vilniaus J. Tallat-Kelpšos muzikos technikume. Dirbo muzikos mokykloje Kaišiadoryse. 1972 m. baigė LSSR konservatorijos Jono Švedo kanklių ir dirigavimo, 1976 m. Zenono Paulausko dainavimo klasę.

Nuo 1976 m. LSSR operos ir baleto teatro solistė. 1978–1979 m. stažavo Milano La Scala teatre, dainavo Piccolo Scala teatro surengtuose koncertuose Milane, Romoje, Parmoje ir kitur. Nuo 1988 m. Lietuvos konservatorijos (1992–2004 m. Lietuvos muzikos akademija, nuo 2004 m. Lietuvos muzikos ir teatro akademija) dėstytoja, nuo 1998 m. profesorė.

Su Lietuvos nacionaliniu operos ir baleto teatru gastroliavo Maskvos Didžiajame teatre, Vokietijoje, Italijoje, Suomijoje (Savonlinnos festivalyje), Taivane. 1987 m. Splito (Kroatija) tarptautiniame festivalyje atliko Aidos partiją (Džiuzepė Verdis. Aida). Dainavo Čikagos lietuvių operoje, Varšuvos Didžiajame teatre, Vroclavo operoje, Sankt Peterburgo Marijos teatre, Latvijos nacionalinėje operoje. Šv. Cecilijos akademijoje Romoje, Milano La Scala (1998 m.), Niujorko Metropolitan Opera (1999 m.). Dainavo Europos, Azijos, Šiaurės ir Pietų Amerikos šalyse.

Vaidmenys 
 Violeta, Aida, Leonora, Dezdemona, Abigailė, ledi Makbet, Amelija, Elžbieta – Džiuzepė Verdis. „Traviata“, „Aida“, „Trubadūras“, „Likimo galia“, „Otelas“, „Nabuchodonosaras“, „Makbetas“, „Kaukių balius“, „Don Karlas“
 Čio Čio San, Mimi, Turandot – Džiakomas Pučinis. „Madam Baterflai“, „Bohema“, „Turandot“
 Aldona – Amilkarė Ponkielis. „Lietuviai“
 Elizabetė, Senta – Richardas Vagneris. „Tanhoizeris“, „Skrajojantis olandas“
 Tatjana, Liza, Marija – Piotras Čaikovskis. „Eugenijus Oneginas“, „Pikų dama“, „Mazepa“
 Mikaela – Žoržas Bizė. „Karmen“
 Norma – Vinčencas Belinis. „Norma“
 Agata – Karlas Marija fon Vėberis. „Stebuklingasis šaulys“
 Eglė – Vytautas Klova. „Pilėnai“

Koncertai 
Koncertinį repertuarą sudaro solo partijos:
 Volfgangas Amadėjus Mocartas, Džiuzepė Verdis ir Antoninas Dvoržakas – Reguiem
 Antoninas Dvoržakas Stabat Mater
 Francas Šubertas, Antonijus Vivaldis – Gloria
 Vinčencas Belinis – mišios
 Liudvigas van Bethovenas – IX simfonija
 Edvardas Elgaras – Muzikantai
 Giedrius Kuprevičius – Elegia pacis
 Anatolijus Šenderovas – Skambi naktis… Ir žalios pušys skrenda…

Solo koncertuose atliko kamerinius kūrinius, kuriuos parašė Antanas Belazaras, Juozas Karosas, Balys Dvarionas, Juozas Tallat-Kelpša, kiti kompozitoriai.

Įvertinimas 
 1976 m. Jaunųjų atlikėjų konkursas, Talinas – laureatė
 1977 m. Michailo Glinkos konkursas, Taškentas – I vieta
 1978 m. tarptautinis Piotro Čaikovskio konkursas, Maskva – diplomas
 1982 m. tarptautinis Kodaly ir Erkelio konkursas, Budapeštas – II vieta
 1986 m. tarptautinis Čio Čio San atlikėjų konkursas, Tokijas – II vieta
 1986 m. LSSR liaudies artistė
 1995 m. Lietuvos teatro sąjungos prizas „Kristoforas”
 1996 m. DLK Gedimino 3 laipsnio ordinas 
 2000 m. Lietuvos nacionalinė premija
 2019 m. "Auksinių scenos kryžių" Padėkos premija (už viso gyvenimo siekimus ir pasiekimus)

Šaltiniai 

Sopranai
Lietuvos nacionalinės kultūros ir meno premijos laureatai
Lietuvos operos dainininkai